

PROJEKTS uz 12.06.2024.

vēlamais datums izskatīšanai: Attīstības komitejā 12.06.2024.

domē: 27.06.2024.

sagatavotājs: Ilze Urtāne

ziņotājs: Ilze Urtāne

 LĒMUMS

Ādažos, Ādažu novadā

2024.gada 27.jūnijā **Nr.**«DOKREGNUMURS»

**Par zemes ierīcības projekta apstiprināšanu īpašumam “Vectiltiņi”, Ādažos**

Ādažu novada pašvaldībā izskatīts sabiedrības ar ierobežotu atbildību “AZIMUTS inženierizpēte” (reģistrācijas Nr. 40003879063, juridiskā adrese: Gundegu iela 16, Garupe, Carnikavas pag., Ādažu nov., LV-2163; e-pasts: azimuts@azimuts.lv) sertificētas zemes ierīkotājas Kristīnes Mitules (sertifikāta Nr. AA0012) 05.04.2024. iesniegums Nr. 2024.-003 (reģistrēts 05.04.2024. ar Nr. ĀNP/1-11-1/24/1834) ar lūgumu apstiprināt zemes ierīcības projektu nekustamā īpašuma “Vectiltiņi”, Ādažos, Ādažu novadā, ar kadastra Nr.8044 004 0019, sastāvā esošās zemes vienības ar kadastra apzīmējumu 8044 004 0265, sadalei un piešķirt adreses un lietošanas mērķus projektētajām zemes vienībām.

Izvērtējot iesniegumu un ar to saistītos apstākļus, tika konstatēts:

1. Ādažu novada pašvaldības dome 22.06.2022. pieņēma lēmumu Nr.303 “Par zemes ierīcības projektu nekustamajam īpašumam “Vectiltiņi”, Ādažos”, ar kuru tika atļauts izstrādāt zemes ierīcības projektu nekustamā īpašumā “Vectiltiņi”, Ādažos, zemes vienībai ar kadastra apzīmējumu 8044 004 0265 ar mērķi pamatot zemes vienības sadalīšanu, nodrošinot piekļūšanu katrai jaunveidojamajai zemes vienībai un Parka ielas turpinājumu sarkanajās līnijās līdz Vectiltiņu ceļam, veidojot kā atsevišķu zemes vienību.
2. Nav nepieciešama zemes ierīcības projekta pilnveidošana vai noraidīšana.
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts, noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

1. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
2. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu.
3. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju.
4. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
5. **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka** lietošanas mērķi nosaka, ja tiek izveidota jauna zemes vienība vai zemes vienības daļa**.**
6. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Zemes ierīcības likuma 19.pantu, Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26. un 28.punktu, **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu,** Ministru kabineta 29.06.2021. noteikumu Nr.455 „Adresācijas noteikumi” 9.punktu, kā arī ņemot vērā domes Attīstības komitejas 12.06.2024. atzinumu, Ādažu novada pašvaldības dome

**NOLEMJ:**

1. Apstiprināt sertificētas zemes ierīkotājas Kristīnes Mitules (sertifikāta Nr. AA0012) izstrādāto zemes ierīcības projektu nekustamā īpašuma “Vectiltiņi” sastāvā esošās zemes vienības ar kadastra apzīmējumu 8044 004 0265 sadalei.
2. Piešķirt adreses adresācijas objektiem, saskaņā ar sarakstu:

|  |  |  |  |
| --- | --- | --- | --- |
| Veiktā darbība | Adresācijas objekts | Adresācijas objekta kadastra apzīmējums | Adresācijas objekta jaunā adrese |
| 1 | 2 | 3 | 6 |
| Piešķiršana | Apbūvei paredzēta zemes vienība | 8044 004 0994 | Parka iela 1, Ādaži, Ādažu nov. |
| Piešķiršana | Apbūvei paredzēta zemes vienība | 8044 004 0996 | Parka iela 2D, Ādaži, Ādažu nov. |
| Piešķiršana | Apbūvei paredzēta zemes vienība | 8044 004 0997 | Smilgu iela 35, Ādaži, Ādažu nov. |

1. Noteikt projektētajai zemes vienībai Nr.1 (kadastra apzīmējums 8044 004 0994) 0,5948 ha kopplatībā nekustamā īpašuma lietošanas mērķi - Zeme, uz kuras galvenā saimnieciskā darbība ir lauksaimniecība (NĪLM kods 0101).
2. Noteikt projektētajai zemes vienībai Nr.2 (kadastra apzīmējums 8044 004 0995) 0,1713 ha kopplatībā nekustamā īpašuma lietošanas mērķi - Zeme, dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101).
3. Noteikt projektētajai zemes vienībai Nr.3 (kadastra apzīmējums 8044 004 0996) 0,1200 ha kopplatībā nekustamā īpašuma lietošanas mērķi - Individuālo dzīvojamo māju apbūve (NĪLM kods 0601).
4. Noteikt projektētajai zemes vienībai Nr.4 (kadastra apzīmējums 8044 004 0997) 2,3329 ha kopplatībā nekustamā īpašuma lietošanas mērķi - Zeme, uz kuras galvenā saimnieciskā darbība ir lauksaimniecība (NĪLM kods 0101).
5. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
6. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekiem.
7. Lēmuma izpildes kontroli veikt pašvaldības izpilddirektora vietniecei.
8. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: Zemes ierīcības projekta grafiskā daļa uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējam:@ azimuts@azimuts.lv,

Īpašniekiem:

TPN:@,

IDRV:@,

NĪN:@,

AN:@

I.Urtāne, 29368513